Noul regulament GDPR presupune atât îndeplinirea unor cerințe de ordin juridic, cât și de ordin tehnic Avocați, consultanți în business, experți în tehnologie și securitate cibernetică vor discuta joi, alături de un reprezentant al Autorității Naționale de Supraveghere a Prelucrării Datelor cu Caracter Personal (ANSPDCP), în cadrul unei conferințe organizate de ZF despre cele mai importante elemente legate de intrarea în vigoare, la finele lunii mai, a noilor reguli din cadrul Uniunii Europene privind protecția datelor personale (General Data Protection Regulation - GDPR).